**5/2016.(II.24.) ÖKT sz. határozat**

**Fejlesztési célú hitelfelvétel**

Budaörs Város Önkormányzat Képviselő-testülete a fejlesztési célú hitelfelvétellel kapcsolatban az alábbiak szerint dönt:

1. Budaörs Város Önkormányzata az Önkormányzat 2016. évi költségvetéséről szóló rendeletében meghatározott fejlesztési hitelt a Magyar Fejlesztési Bank zRt. Önkormányzati Infrastruktúrafejlesztési Program 2020 című hitelprogramban való részvétel útján, az alábbi konstrukció szerint kívánja igénybe venni:

 - igényelt összeg: 2 830 000 e Ft

 - rendelkezésre tartási idő: a szerződéskötéstől számított 2 év

 - lejárat: a szerződéskötéstől számított 20 év

 - türelmi idő: a szerződéskötéstől számított 2 év

 - teljeskörű költségmentesség

 - kamat mértéke: 3 havi EURIBOR+RKO1+ a nyertes ajánlat szerinti, legfeljebb 3%/év

2. A hitelfelvétel engedélyezéséhez kapcsolódó, az adatszolgáltatáshoz és kérelemhez szükséges fejlesztési célokat, alcélokat és azok összegét az alábbiak szerint határozza meg:

|  |  |
| --- | --- |
|  Ingatlan beruházások   | Fejlesztési célok |
|   | Mákszem óvoda emeletráépítése  | 400 000 | 7.2. Közoktatási feladatellátás intézményi hátterének létrehozása, meglévő intézmények műszaki felújítása (oktatási-nevelési intézmények) |
|   | Budaörs Városi Uszoda Sportcsarnok és Strand küzdőtér világítás korszerűsítése | 50 000 | 2.6. Önkormányzati közintézmények, oktatási-nevelési, egészségügyi, szociális intézmények energia-megtakarítást eredményező felújítása  |
|   | Budaörsi 1. Számú Általános Iskola sportpálya építése | 350 000 | 7.2. Közoktatási feladatellátás intézményi hátterének létrehozása, meglévő intézmények műszaki felújítása (oktatási-nevelési intézmények) |
|   | Autóbusz végállomás átépítése | 325 000 | 5.9. Az önkormányzati feladatellátáshoz szükséges egyéb közlekedésfejlesztési beruházások |
|   | Jókai Mór Művelődési Központ lakótelepi Közösségi Ház átépítése, bővítése | 210 000 | 7.1. Önkormányzati középületek létrehozása, meglévő önkormányzati intézmények műszaki felújítása  |
|   | Összesen | 1335 000 |   |
| Út és mélyépítési beruházások | Fejlesztési célok |
|   | Farkasréti útépítés I. ütem | 500 000 | 5.1. Helyi közutak építése, felújítása |
|   | Szerviz út bekötése Alsóhatár útba | 300 000 | 5.1. Helyi közutak építése, felújítása |
|   | Kisfaludy utca útépítés | 250 000 | 5.1. Helyi közutak építése, felújítása |
|   | Thököly utca útépítés | 185 000 | 5.1. Helyi közutak építése, felújítása |
|   | Komáromi utca útépítés | 150 000 | 5.1. Helyi közutak építése, felújítása |
|   | Összesen | 1385 000 |   |
|  Környezetvédelmi és zöldfelületi beruházások   | Fejlesztési célok |
|   | Kamaraerdei Óvoda játszó udvar építés III. ütem | 25 000 | 7.2. Közoktatási feladatellátás intézményi hátterének létrehozása, meglévő intézmények műszaki felújítása (oktatási-nevelési intézmények) |
|   | Százszorszép Bölcsőde játszóudvar építés IV. ütem | 10 000 | 7.3. Önkormányzati szociális ellátás intézményi hátterének létrehozása, meglévő intézmények műszaki felújítása  |
|   | 1.sz. Általános Iskola Hársfa u. (háromszög terület) kertbővítés, játszóudvar kialakítása 4080/11 hrsz. II. ütem | 67 000 | 7.2. Közoktatási feladatellátás intézményi hátterének létrehozása, meglévő intézmények műszaki felújítása (oktatási-nevelési intézmények) |
|   | Csicsergő Óvoda Rózsa utcai tagóvoda belső udvar felújítása (burkolatjavítás, vízelvezetés) | 8 000 | 7.2. Közoktatási feladatellátás intézményi hátterének létrehozása, meglévő intézmények műszaki felújítása (oktatási-nevelési intézmények) |
|   | Összesen | 110 000 |   |
|   | MINDÖSSZESEN | 2830 000 |   |

3. Az előterjesztésben foglaltak alapján jóváhagyja a pénzügyi szolgáltatás beszerzésének előkészítését azzal, hogy az eljárás megindításával kapcsolatos ajánlatkérői döntések meghozatalára felhatalmazza a Településfejlesztési és Vagyongazdálkodási Bizottságot.

4. Felhatalmazza a Polgármestert, hogy a hatályos jogszabályok alapján a hitel felvételének engedélyezéséhez szükséges adatszolgáltatást és kérelmet nyújtsa be.